Document ID: 31995R1460

NEUVOSTON ASETUS (EY) N:o 1460/95,
annettu 22 päivänä kesäkuuta 1995,
tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
sekä katsoo, että
yhteisen maatalouspolitiikan uudistuksessa maan viljelykäytöstä poistaminen, joka on tärkein tekijä maatalousmarkkinoiden tasapainottamisessa, voidaan toteuttaa seuraavalla kolmella tavalla: a) sitovana kesannoimisena asetuksen (ETY) N:o 1765/92 (3) mukaisesti myönnettyjä korvauksia vastaan, b) ympäristönsuojelullisista syistä ympäristönsuojelun vaatimusten ja maaseutuympäristön hoidon vaatimusten kanssa sopusointuisista maatalouden tuotantomenetelmistä 30 päivänä kesäkuuta 1992 annetun neuvoston asetuksen (ETY) N:o 2078/92 (4) mukaisesti tai c) viljelymaiden metsittämiseksi maatalouden metsänhoitotoimenpiteitä koskevasta yhteisön tukijärjestelmästä 30 päivänä kesäkuuta 1992 annetun neuvoston asetuksen (ETY) N:o 2080/92 (5) mukaisesti,
metsitys tai viljelykiertoon perustumattomasti kesannoidun maan jättäminen kesannolle ympäristönsuojelullisiin tarkoituksiin on peltokasvien viljelijöiden kannalta miellyttävä vaihtoehto yhteisen maatalouspolitiikan (YMP) uudistuksen yhdistämiseksi tosiasiallisesti liitännäistoimenpiteisiin,
tuottajat, jotka hyötyvät asetuksen (ETY) N:o 2078/92 ja asetuksen (ETY) N:o 2080/92 mukaisista tukijärjestelmistä, osallistuvat ylijäämien vähentämiseen; sen vuoksi tulevaisuudessa olisi tietyin edellytyksin voitava erityisesti korvauksen suhteen lukea maa, josta tukea maksetaan näiden asetusten mukaisesti, asetuksen (ETY) N:o 1765/92 nojalla kesannoiduksi alaksi; jäsenvaltioita ei tulisi velvoittaa soveltamaan tätä säännöstä millään sellaisella alueella, missä on jatkuva vaara huomattavasta alueellisen perusviljelyalan ylityksestä; tällainen mahdollisuus olisi annettava ainoastaan sellaisen maan suhteen, joka ei vielä kuulu kummankaan näiden järjestelmän piiriin; jäsenvaltioiden olisi voitava määrätä raja sellaisen maan määrälle, joka voidaan lukea kesannoiduksi alaksi, jos tämä on tarpeen, jotta kyseistä järjestelmää varten käytettävissä olevasta talousarviosta ei keskittyisi suhteetonta osuutta pienelle määrälle maatiloja,
kesannoiduksi alaksi luettu maa olisi otettava mukaan laskettaessa, onko perusviljelyala ylitetty siitä huolimatta, että maksua sen osalta ei ole suoritettu asetuksen (ETY) N:o 1765/92 nojalla,
jäsenvaltioilla olisi oltava oikeus kieltää tai rajoittaa kesannointivelvoitteen siirtoja tuottajalle, joka lukee kesannointivelvoitteeseensa maan, johon hän saa tukea asetuksen (ETY) N:o 2078/92 tai asetuksen (ETY) N:o 2080/92 nojalla, jos tällainen siirto todennäköisesti estäisi saavuttamasta tavoitetta kannustamisesta tasapainoisempaan järjestelmien käyttöön asetuksen (ETY) N:o 2078/92 ja asetuksen (ETY) N:o 2080/92 mukaisesti kuten sellaisten alueiden, joihin kuuluu ensisijaisesti tai ainoastaan peltomaata, ja alueiden, joihin kuuluu ensisijaisesti tai ainoastaan maata, joka ei ole peltoviljelyksessä, välillä,
komissio tarkastelee järjestelmän toimintaa sen täytäntöönpanon kannalta jäsenvaltioiden kertomusten perusteella ja julkaisee kertomuksen viimeistään 30 päivänä kesäkuuta 1998, siihen tarvittaessa sisältyvine ehdotuksineen,
asetuksen (ETY) N:o 1765/92 mukaisesti kesannoitu maa voidaan lisäksi ottaa käyttöön muuhun tarkoitukseen kuin ravinnon tuotantoon ja erityisesti lyhyen kasvukauden puiden ja pensaiden viljelykseen; tämä tuotanto tarjoaa tietyillä alueilla ympäristönsuojelun kannalta suotuisia näkymiä; kansallisten viranomaisten olisi sallittava näiden käyttötapojen suosiminen tarvittavien investointien rahoituskustannukset osittain kattavilla tukijärjestelmillä, ja
olisi oltava mahdollista poiketa 10 artiklan 1 kohdassa määrätyistä tavanomaisista päivämääristä, jotta voitaisiin auttaa tuottajia, joilla on kyseisen vuoden poikkeuksellisen huonoista sääolosuhteista johtuvia taloudellisia vaikeuksia,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1765/92 seuraavasti:
1. Korvataan 2 artiklan 6 kohdan ensimmäisen alakohdan luetelmakohtia edeltävä teksti seuraavasti:
"6. Kun kyseessä on alueellinen perusviljelyala ja kun niiden yksittäisten viljelyalojen summa, joille tukea haetaan peltokasvien viljelijöiden järjestelmän nojalla, mukaan lukien tällä järjestelmällä säädetty viljelymaan poistaminen maatalouskäytöstä, 7 artiklan 2 kohdan nojalla kesannoiduksi luettu maa sekä maatalouden rakenteiden tehokkuuden parantamisesta 15 päivänä heinäkuuta 1991 annetun neuvoston asetuksen (ETY) N:o 2328/91 (*) mukaisen pellonvarausjärjestelmän nojalla kesannoiduksi luettu maa, ylittää alueellisen perusviljelyalan, seuraavia toimenpiteitä sovelletaan kyseisellä alueella:
(*) EYVL N:o L 218, 6.8.1991, s. 1, asetus sellaisena kuin se on viimeksi muutettuna asetuksella (EY) N:o 2843/94 (EYVL N:o L 302, 25.11.1994, s. 1)"2. Lisätään alakohdat 7 artiklan 2 kohtaan seuraavasti:
"Asetuksen (ETY) N:o 2078/92 mukaisesti kesannoidut alueet, joita ei ole otettu maanviljely- eikä muuhun tuottavaan käyttöön kuin tämän asetuksen mukaisesti kesannoidun maan osalta on hyväksyttyä, ja asetuksen (ETY) N:o 2080/92 mukaisesti metsitetyt alueet, kun toimenpiteet ovat tapahtuneet jompaa kumpaa asetusta soveltamalla joko asetuksen (EY) N:o 1460/95 (*) julkaisupäivänä tai sen jälkeen, voidaan lukea 1 kohdassa mainittujen kesannointivaatimusten mukaisesti kesannoituihin alueisiin, asianomaisen jäsenvaltion asettamaan tilakohtaiseen rajaan asti, edellä sanotun kuitenkaan rajoittamatta 9 artiklan soveltamista. Tällaisia rajoja asetetaan vain sikäli kuin on välttämätöntä, jotta tätä järjestelmää varten käytettävissä olevasta budjetista ei keskitettäisi suhteetonta osuutta pieneen määrään maatiloja.
Kuitenkaan:
- näille alueille ei myönnetä 5 kohdassa mainittua korvausta,
- korvaus asetuksen (ETY) N:o 2078/92 puitteissa tehdystä kesannoinnista aiheutuneista tulonmenetyksistä ja kannatusmaksu, joihin viitataan edellä mainitun asetuksen 5 artiklan 1 kohdan b alakohdassa, sekä korvaus asetuksen (ETY) N:o 2080/92 3 artiklan c alakohdassa mainituista tulonmenetyksistä rajoitetaan kyseisten alojen osalta korkeintaan yhtä suureksi määräksi kuin tällaiselle maalle on määrätty tämän artiklan 5 kohdassa, ja
- jäsenvaltio voi kieltää tai rajoittaa 7 kohdan mukaisia kesannointivaatimuksen siirtoja tuottajalle, joka käyttää hyväkseen toisessa alakohdassa tarkoitettua mahdollisuutta, jos tällaiset siirrot todennäköisesti eivät täytä tarkoitustaan, eivätkä kannusta asetuksessa (ETY) N:o 2078/92 ja asetuksessa (ETY) N:o 2080/92 määriteltyjen järjestelmien tasapainoisempaan käyttöön, kuten pääosin tai ainoastaan peltokasvien viljelyyn tarkoitettujen maiden ja sellaisten maiden välillä, joita ei käytetä peltokasvien viljelyyn.
Jäsenvaltiot voivat päättää olla soveltamatta toisessa alakohdassa tarkoitettua järjestelmää uusiin hakijoihin alueella, jossa on jatkuvasti vaarana, että alueellinen perusviljelyala ylitetään merkittävästi.
Jäsenvaltioiden on annettava viimeistään 31 päivänä joulukuuta 1997 komissiolle kertomus siitä, ovatko ne soveltaneet ja millä tavalla tätä järjestelmää, sekä asiaan liittyvät tilastot. Komissio tarkastelee näiden kertomusten perusteella järjestelmän toimintaa ja julkaisee viimeistään 30 päivänä kesäkuuta 1998 kertomuksen sen täytäntöönpanosta ja vaikutuksista siihen tarvittaessa liittyvine ehdotuksineen.
(*) EYVL N:o L 144, 28.6.1995, s. 1"3. Lisätään alakohta 7 artiklan 4 kohtaan seuraavasti:
"Jäsenvaltiot saavat myöntää kansallista tukea tuottajille auttaakseen heitä peittämään biomassan tuottamiseen tarkoitettujen monivuotisten kasvien kylvökustannukset. Tuki ei saa kuitenkaan olla suurempi kuin sellaiselle viitenä saman suuruisena vuosittaisena eränä takaisin maksettavalle lainalle maksettava korko, joka vastaa kyseessä olevalle maalle maksettavia korkeintaan viiden vuoden korvauksia."
4. Lisätään 12 artiklan kahdeksannen luetelmakohdan loppuun seuraava:
"sekä edellytykset, joita sovelletaan 7 artiklan 2 kohdan toisessa alakohdassa tarkoitetuissa tapauksissa."
5. Lisätään 12 artiklan kymmenennen luetelmakohdan jälkeen seuraava luetelmakohta:
"- soveltamissäännöt, joiden nojalla komissio, 10 artiklan 1 kohdasta poiketen ja neuvoston asetuksen (ETY) N:o 3508/92 8 artiklan mukaisesti tehtyjen hallinnollisten tarkastusten ja kaikkien paikalla jo tehtyjen tarkastusten tulosten perusteella, budjettitilanteen huomioon ottaen, voi antaa luvan maksun suorittamiseen ennen 16 päivää lokakuuta tietyillä alueilla 50 prosenttiin viljakasvien, valkuaispitoisten viljelykasvien ja pellavansiementen korvausmaksuista, ja pakollisen kesannoinnin nojalla myönnettyyn korvaukseen niiksi vuosiksi, joiden aikana poikkeukselliset sääolosuhteet ovat aiheuttaneet niin merkittävän sadon vähenemisen, että tuottajilla on vakavia taloudellisia vaikeuksia."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Kuitenkin 1 artiklan 3 alakohtaa sovelletaan markkinointivuonna 1994/1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä kesäkuuta 1995.

Labels: 4
19
7
6
12